ร้านอาหารญี่ปุ่นเล็กๆ อยู่ในเดอะไนท์พระราม9 บรรยากาศร้านเน้นไปในโทนสีน้ำตาลอ่อน สบายๆ เน้นขายอาหารประเภทซูชิ จะมีโปรลดในวันจันทร์-ศุกร์ 

อาหารที่เลือกสั่งมาคือ Unagi don set ในSet จะมีสลัดผัก แล้วก็ซุปมิโสะ สลัดอร่อยดีรสชาติเหมือนสลัดญี่ปุ่นทั่วๆไปที่ราดน้ำสลัดน้ำมันงา มาถึงตัวอาหารที่สั่งไปคือ Unagi don หรือข้าวหน้าปลาไหลญี่ปุ่น ปลาไหลมาในชามที่พอดีคำไม่เล็กไม่ใหญ่ไป เทียบกับราคาที่ลดแล้วถือว่าคุ้มค่ามากๆ แต่ติดอยู่ที่ว่าน้ำซอสที่ราดมาให้เยอะไปหน่อยจนมันเยิ้มไปทั่วชาม กินเสร็จแล้วค่อนข้างเลี่ยนแล้วมันก็หวานเกินไป สรุปว่าจานนี่ลดแล้วก็ถือว่าคุ้มอยู่ แต่ให้มากินอีกก็คงไม่ไหวเพราะมันหวาน

มาในส่วนของซูชิที่สั่งไป คือ aburi salmon unagi sushi กับ aburi salmon wagyu sushi สองอันนี้คืออร่อยดี ทั้งอร่อยแล้วก็คุ้มมาก จากปกติคำละ 150บาท ลดแล้วเหลือ 90 บาท คุ้มมาก อาหารก็ถือว่าสดดี ราคาไม่แพงแต่ต้องกินตอนลดนะ จะคิดว่ามันคุ้มมากๆ เพราะถ้าราคานี้ตัวเลือกมีให้เลือกเยอะ. 